
Tizennyolc éve annak, hogy egy általános iskolás kisdiák az óbudai 
Duna-parton, a Tímár utca táján akváriumban tartott fiatal csukái 
részére apró küszökre halászott egy lepkehálóval. Az idő már ősziesre 
fordult, de a ragadozó halaknak táplálék kellett. Egyszer csak hálójába 
akadt egy különös halacska: három tüske volt a hátán, és rögtön 
feltűnt testének szokatlanul széles orsó alakja -tüskés pikó volt. Az 
egyetlen példány, amit idáig Magyarország területén fogtak. Ma az 
Országos Természettudományi Múzeum egyetlen bizonyító példánya, 
és ennek alapján került be a faj a  Berinkey-féle magyar 
halmonográfiába. így segíthet egy diákgyerek is a halfauna 
megismerésében. 

Könnyű észrevenni az útszélen növő vadvirágot, még a rajta pihenő 
pillangó megfigyelése sem okoz különösebb gondot, de a vizek mélye 
, titkokat" rejt. A titok fátyla csak akkor libben fel, ha a hal egy 
célszerűen berendezett akváriumba kerül, és életének egyes 
mozzanatait elleshetjük a csillogó üvegfalon át. 

Ez a kis könyv a természetes vizeinkben élő halakat és az akváriumi 
díszhalakat mutatja be. A halak leírása után testhosszukat is 
feltüntettük, a gazdasági halaknál viszont a testsúly is szerepel. A 
zárójelbe tett számok a rendkívül nagy példányok adatait jelölik, 
illetve egy-egy akváriumban tartott trópusi hal vadvízi példányaira 
vonatkoznak. A könnyű kezelés érdekében az úszóképleteket, a 
garatfogak adatait és a  pikkelysorok számszerű megjelölését 
mellőztük. Bár ez utóbbiak nélkül szöveges határozó el sem kép- 
zelhető, az egyes halfajokat ábrázoló élethű festmények a Magyar- 
országon fellelhető halak közel 7090-ának felismerésére alkalmas, 
könnyen kezelhető kalauzzá teszik zsebkönyvünket. 


1, TERMÉSZETES VIZEINKBEN ÉLŐ HALAK 


1. Dunai ingola (Lampetra danfordi). Hengeres testű, pikkely nélküli, 
20-30 cm hosszú állat, a fején hét pár, szabadba nyíló ko-poltyúréssel. 
A körszájúak közé tartozik. Gerincoszlopa nincs, csak gerinchúrja, 
állkapcsa is hiányzik. Átalakulással fejlődik, lárvája vak. Az átalakulás 
után az ihgolák egy ideig halakon szoktak élősködni, de a dunai 
állomány nem élősködő. Hazánkban ma már nagyon . ritka. 
Vízszennyeződésre és főleg hirtelen hőváltozásra rendkívül érzékeny. 
(0,5 "C hőmérsékletkülönbség is számít!) Természetvédelmi területen 
vagy akváriumban még megmenthető volna a kipusztulástól. 1974 óta 
védett faj. 


2. Kecsege (Acipenser ruthenus). A tokféle halak közül ez a faj 
kifejezetten édesvízi hallá vált. Nagyobb folyóinkban kecsegeháló-val 
vagy fenekező szerszámmal fogható. Csalétkül a horgászok 
kérészálcát használnak, amit a partoldalból fémcsővel (, bagger") 
gyűjtenek össze. Legkisebb kifogható mérete 40 cm. Nyilvános 
akváriumoknak is keresett hala; hossza 1-1,2 m. (15-16 kg). Védett 
halfaj, de halászata és horgászata VII. 1 —II. hó utolsó napjáig 
megengedett. 


3. Viza (Huso huso). A Duna szabályozása és a korszerű al-dunai 
halászat következtében ma már szenzációnak számít egy-egy pél 
dány hazai megjelenése. Pedig régen Angyalföldet - találó meg 
jelöléssel - , Vizafogó"-nak hívták. A paksi halászok 1957-ben 
egy 2,73 m hosszú példányt fogtak. Ez volt a millennium éve óta 
a magyarországi vizekből kiemelt legnagyobb halászzsákmány. 
A viza az angolnával ellentétben, a tengerből a folyókba vándorol 
fel ívni. Ikrája, akárcsak más tokféle halaké, értékes kaviár. A viza 
átlagos hossza 2 m, súlya 80-100 kg. 


I. tábla 


1. Sebes pisztráng (Saimo trutta m. fario). Magas oxigénigénye miatt 
főleg gyors folyású hegyi patakok lakója. Télen ívó hal. Orvhalászat 
miatt a mi vizeinkben ritkaságszámba megy. Újabban mesterségesen 
megtermékenyített ikrából keltetik. Ilyen pisztrángkeltető állomás 
működik a Lillafüred melletti Garadna-völgyben. Kitűnő sporthal. Az 
évszaknak megfelelő színű műlegyet tesznek csaliként a horogra. 
Hossza 25-40 cm, súlya 0,2-0,8 kg (10-12 kg). 


2. Szivárványos pisztráng (Saimo irideus). Nyújtottabb testű, mint a 
sebes pisztráng. Fekete pettyei körül nincs fehér udvar. A hím 
oldalvonala mentén széles piros sáv húzódik. Észak-amerikai szár- 
mazású. Hazánkba 1885-ben telepítették a dejthei tógazdaságba. A 
sebes pisztránggal ellentétben nem télen, hanem tavasszal ívik. 
Oxigénigénye valamivel kisebb, és ezért sík vidéki tavakban is megél. 
Húsa keresett, akárcsak őshonos pisztrángunké. Súlya 1-1,2 kg (6 kg). 


3. Dunai galóca (Hucho hucho). Ritka pisztrángfélénk, a Duna 
bennszülött hala. Régebben a Tiszában fáklyafénynél éjjel szigo- 
nyozták. Felbukkanása most meglepetésszámba megy. Már-már úgy 
tűnt, hogy hazánkban a , Saimo hucho" nevet csak a szilvás-váradi 
pisztrángos tógazdaság motorcsónakja viseli, nyomtatott nagybetűkkel 
az oldalára festve. Nemrég azonban egy félméteres példányát kifogták 
a Tiszalöki Duzzasztómű alvízi oldalán, emelőhálóval (1969). Azóta 
újabb jelentés nem érkezett róla. 70-75 cm hosszú (1-1,5 m), 3-4 kg 
(40-50 kg) súlyú halunk. A dunai galóca védett halfajaink közé 
tartozik. 


II. tábla 


1. Lápi póc (Umbra krameri). Kutyahalnak is hívják. Jobb és bal 

oldali páros úszóit ugyanis felváltva képes használni, és ilyenkor szaladó kiskutyára emlékeztet. 
Bennszülött halfajunk. Elterjedési központja Magyarország. Legközelebbi rokonai Észak- 
Amerikában élnek. A réti csíkkal együtt került piacra - helyenként disznót hizlaltak vele. A 
mocsarak lecsapolásával állománya megritkult, kihalásától azonban még nem kell tartani. k onzes 
Megmaradt láp vizeink hűvös homályában megtalálja életfeltételeit. Akváriumban már sikerült 4$82 90, UNABN éve 
a tenyésztése. Hossza 8-10 cm. Védett faj. a Hy é 


2. Csuka (Esox lucius). Lapos fejű, közvetlenül a víz tükre alatt leselkedő ragadozó. Ahogy 
képletesen mondják: édesvizeink ragadozó farkasa. Legkisebb kifogható mérete a zárt 
horgászkezelésű vizekben 40 cm, másutt 30 cm. Tilalmi ideje II. 1— 

IV. 15., illetve III. 1—III. 31. A nyilvántartott magyar fogási rekord 

14,63 kg-os példány. Keresett piaci hal, tógazdaságokban is tenyésztik. 

Növekedésének felső határa 1,5 m. 


3. Fürge cselle (Phoxinus/phoxinus). Népies nevén csetri, a hegyi patakok apró termetű, 
csapatosan élő hala. A tapolcai patakban (Veszprém megye) nagy tömegben fordul elő, és 
föld alatti vizeken át lejut a tavasbarlangba is. A tapolcafői forrásokból érkező víz 
szűrőberendezésének megépítése előtt a pápai vízvezetékből egyszer egy ilyen halacska 
csurgott ki. A fürge csellén mutatták ki legelőször a sérült példányok testéből 
felszabaduló és a csapat többi tagjait menekülésre késztető riasztóanyagok jelenlétét. 
Hosz-sza 8-10 cm. 


III. tábla 


1. Kurta baing (Leucaspius delineatus). Lemberg halaspiacán fe- 
dezték fel. A legkisebb magyarországi pontyféle: 8-9 cm hosszú. 
Kisebb állóvizek, levezető árkok lakója, a budapesti városligeti tóban 
is gyakori. Egy régi halászrege szerint nem anyától születik, hanem az 
iszapból kel ki. A valóság viszont az, hogy az anyaállat 
vízinövényekre rakja ikráit, és azokat a kikelésig a hím őrzi, miközben 
fejével az ikrákat hordozó fűszálat, hínárt bökdösi, oxigéndús vizet 
hajtva oda. Mint akváriumi hal több figyelmet érdemelne! 


2. Veresszárnyú koncér (Rutilus rutilus). Bodorkának is nevezik. A 
pirosszemű kelével együtt tetszetős hidegvízi akváriumi halak. A 
kelétől abban különbözik, hogy szája csúcsba nyíló, és nem felfelé 
néz. Továbbá has- és hátúszójának eleje a keléével ellentétben egy 
vonalba esik. Hossza 10-20 cm (30-35 cm; 50-200 g). 


3. Leánykoncér (Rutilus pigus virgo). Teste nyújtottabb, mint 
a veresszárnyú koncéré, és szája kissé a torka felé nyíló. Kizárólag 
folyóvizekben fordul elő. Előnyben részesíti a gyors folyású hegyi 
vizeket. Bár fő elterjedési területe a Duna völgye, mégis sokkal 
ritkább, mint a bodorka. Piacra azzal együtt kerülhet. Hossza 
40 cm, súlya 1 kg. 


4. Nyúldomolykó (Leuciscus leuciscus). A fejes domolykónak ki 
sebb termetű, pataki rokona. Azzal ellentétben szája kicsi, alsó 
állású, fark alatti úszójának hátsó szegélye homorú, farkúszója 
hosszú, erősen kimetszett. Pisztrángos vizekben kártékonynak 
tartják, mert a pisztránggal azonos táplálékon él. Hossza 20- 
25 cm, súlya 200-400 g. 

IV. tábla 


1. Fejes domolykó (Leuciscus cephalus). Ivadéka is aránylag köny- 
nyen megkülönböztethető a fiatal küszöktől, mert hengeres testű, és 
nem kétoldalt lapított. Tápláléka kezdetben a többi fehér haléval 
egyezik, csak később válik ragadozóvá. Leginkább hídpillérek tövében 
vagy vízimalmoknál tartózkodik, kisebb-nagyobb társaságban. Piacra 
ritkán kerül, inkább csak sporthorgászok megbecsült zsákmánya. 25- 
30 cm (50 cm) hosszú, 2-3 kg súlyú hal. 


2. Jász-keszeg (Leuciscus idus). Ez a keszegformájú halunk - hosz- 
sza 35-70 cm, súlya 0,5-1,5 kg - a tisztább, mélyebb és hűvös vizet 
kedveli. Folyó- és nagyobb állóvizeinkben egyaránt megtalálható. 
Húsa kevéssé szálkás, ezért a legkeresettebb fehér halak egyike. 
Narancssárga színváltozatát, az ún. arany orfáx kerti medencékben 
díszhalként tartják. A századforduló idején különösen divatos díszhal 
volt hazánkban. 


3. Pirosszemű kele (Scardinius erythrophthalmus). Úszói több 
nyire élénkpiros színűek, szeme pirosas vagy narancssárgás. A lassú 
folyású vizeket, és állóvizekben a hínáros részeket kedveli. Itt a 
kárász és a compó társhala. Hazánkban tömeghal, de csak ritkán 
fogyasztják. Külföldön konzervet készítenek belőle. A Fővárosi 
Állatkert nyilvános akváriumában több nemzedéken át sikerült 
tenyészteni. Hossza 20-35 cm, súlya 200-400 g. 

V. tábla 


1. Ragadozó őn (Aspius aspius). Idősebb példányai rendszerint 
a víz színéhez közel úsznak, úgyhogy , rohanáskor" barázdát szán 
tanak rajta. Ilyenkor tizedelik a küszcsapatokat. A sporthorgá 
szok nagyra becsülik, egyben keresett piaci cikk. Hossza 50-70 cm, 
súlya 6-8 kg. Legkisebb kifogható mérete a zárt horgászkezelésű 
vizeken 40 cm, másutt 30 cm. Tilalmi ideje a Balatonon III. 1-1 V.2; 
a zárt horgászkezelésű vizeken III. 1-IV. 15. A legnagyobb magyar 
horgászzsákmány 7,06 kg. 


2. Vésettajkú paduc (Chondrostoma nasus). Lefelé nyíló szája jelzi, 
hogy táplálékát a fenéktalajról szedegeti. Csapatosan tartózkodik 
a folyók mély vizében. Nyáron szívesen felkeresik a kőfalak mellet 
ti sekély vizet, ilyenkor állítólag a macskák is felfigyelnek a hal 
csapatra, és nemegyszer jó fogást csinálnak. Hazánkban tömegesen 
sehol sem halásszák. Hossza 25-30 cm, súlya 200-300 g. 


3. Compó (Tinca tinca). Zömök, kevéssé lapított teste és apró, 
aranysárga pikkelyei alapján könnyen megkülönböztethető a többi 
pontyfélétől. Cigányhalnak is hívják. A néphit szerint ő a halak 
doktora, ugyanis feltételezik róla, hogy a beteg halak nyálkás tes 
téhez dörzsölik sebeiket. Némelyik pontyos tógazdaságban mellék 
halként tartják. 25-30 cm (50-60 cm), 300-400 g (1,5-2,5 kg). 
Az ónos jászhoz hasonlóan ennek is van egy narancssárga szín 
változata, az aranycompó, amely vérvörös ajkaival és csillogó 
pikkelyeivel kontinensünk legszebb halai közé tartozik. 

VI. tábla 


1. Fenékjáró küllő (Gobio gobio). Nevét bizonyára onnan kapta, 
hogy a vízfenéken elhelyezkedő küllőcsapat tagjai fejüket egymás felé 
fordítva a kerékküllőre emlékeztető alakzatot adnak. Minden nagyobb 
folyó- vagy állóvizünkben gyakori. Csak a ragadozó halak 
táplálékaként jelentős. Ivadéka csapatosan rajzik. 14-15 cm (20 cm) 
hosszú, 150-250 g súlyú halunk. 


2. Felpillantó küllő (Gobio uranoscopus). Közeli, de ritkábban 
előforduló rokona a fenékjáró küllőnek. Kisebb termetű annál, hát- és 
farkúszója is halványabban színezett. Hátrahajlított bajusza eléri a 
szemgödör hátsó szélét. A Duna vízrendszerének bennszülött hala. 
Kristálytiszta vizű patakokban honos. 8-9 cm (10-12 cm) hosszú védett 
halfaj. 


3. Garda (Pelecus cultratus). , Sugárkardos"-nak is hívják. Leginkább 
felfelé irányuló szája és kanyargós lefutású oldalvonala jellemzi. 
Hossza 25-40 cm (50-60 cm), súlya 300-400 g (1 kg). A folyókból 
ősszel csapatosan a tengerbe vonul. A Balatonban élő példányok egész 
éven át a tóban tartózkodnak. A ,látott hal"-nak nevezett garda 
Márton-napi (novemberi) halászatának emléke néprajzi érdekesség. 
Erről Hermán Ottó számolt be irodalomtörténeti értékű leírásában. 


4. Ezüstös bálin (Blicca bjoerkna). , Karikakeszeg"-nek is hívják - 
a bálin névvel viszont a ragadozó őnt szokták illetni. Az ezüstös 
bálin a dévérkeszegre emlékeztet, de páros úszóinak töve vöröses, 
és hátvonala a tarkón nyergesen hajlik. A dévérkeszeggel együtt 
kerül piacra, mert rendszerint nem különböztetik meg tőle. A csen 
des, homokos vagy agyagos fenekű vizeket kedveli, fváskor úszói 
val élénken csapkod, akárcsak a ponty (, fürdik"). Hossza 25- 
35 cm, súlya 1 kg. 

VIL tábla 


1. Szivárványos ökle (Rhodeus sericeus amarus). Ennek az apró 
pontyfélének - 6-9 cm hosszú - a hímje ivás idején a szivárvány 
minden színében pompázó nászruhát ölt. A nőstény 6-7 cm hosszú 
tojócsövet növeszt, és azzal a tavikagyló kopoltyúlemezei közé juttatja 
ikráit. A kikelt ivadék ott él védetten a szikzacskó felszívódásáig, és 
egyben oxigéndús vízben is részesül. ívásának akváriumi 
megfigyelése rendkívüli élmény. 


2. Szélhajtó küsz (Alburnus alburnus). Folyóvizeink partján horgászó 
gyermekek gyakori zsákmánya ez a 15-18 cm hosszú hal. Általában 
, Sneci" néven ismerik. Halliszt, vagyis állati takarmány gyártására 
használható, továbbá a fényes pikkelyeiből nyert mészguaninból 
műgyöngyök töltésére alkalmas gyöngyeszencia készül. 


3. Dévérkeszeg (Abramis brama). Nagy természettudósunk, Hermán 
Ottó szerint , a keszegjellem legtörzsökösebb alakja", mivel a magyar 
halászok mindig széles, lapos, ezüstös pikkelyű halat értenek 
keszegen. íváskor az ikrások bőrének vérerei erősen megduzzadnak, és 
ezért úgy látszik, mintha az egész bőrfelület vérezne. Csapatosan ívik, 
és ilyenkor sok más hallal ellentétben nagyon félénk. Svédország nagy 
tavainak környékén dévérkeszegíváskor még a harangozás is tilos. 
Húsa szálkás, de sülve finom, ropogós. A Balaton egyik legnagyobb 
tömegben előforduló hala. Hossza 15-25 cm, súlya 0,2-0,6 kg (4-5 kg). 


4. Bagolykeszeg (Abramis sapa). Akárcsak a többi keszegfaj, ez is 
nagyobb folyó- vagy állóvizeinkben található. Az elevenebb folyású 
vizeket jobban kedveli. Szájára boruló tompa orra alapján lehet a 
legkönnyebben megkülönböztetni a lapos keszegtől. Szeme nagyobb, 
mint a többi keszegfajé. Húsa szálkás. 30-35 cm hosszú, 0,60-0,80 kg 
súlyú hal. 

VIII. tábla 


1. Lapos keszeg (Abramis ballerus). A dévérkeszegnél kevésbé 
magas hálú, de rendkívül lapított testű hal. Hossza 20-30 cm 
(40 cm), súlya 0,30-0,50 kg (1 kg). Fark alatti úszója feltűnően 
hosszú alapú. Folyóink és nagyobb állóvizeink lakója. Húsa na 
gyon szálkás, amellett tömegesen sehol sem fordul elő, így nincs 
gazdasági jelentősége. 


2. Éva-keszeg (Vimba vimba). A halászok , szilvaorrú keszeg"-nek 
hívják, mivel orra kissé kékes, piszén áll, túlnyúlik a szájon. Szája alsó 
állású, s ez mintegy jelzi, hogy táplálékát főleg a vízfenékről gyűjti. 
Tengeri hal, a folyókba jár fel ívni; de van állandóan édesvízben 
tartózkodó állománya is. Csak alkalmilag kerül hálóba. 25-30 cm 
hosszú, 0,20-0,40 kg súlyú hal. 


3. Rózsás márna (Barbus barbus). Sebes folyású, mélyebb vizekben 
él, a horgászok ezért a márna fogásához nagy ólomsúlyt tesznek a 
fenekező készségre. Legkisebb kifogható mérete: 35 cm, tilalmi ideje: 
V. 2-VI. 2. Rózsaszínű húsa jóízű. A legnagyobb magyar 
horgászzsákmány 5,85 kg. Átlagos hossza 70-80 cm, súlya 4-5 kg. 


4. Petényi-márna (Barbus meridionalis petényi). Vízesések tajték- 
jától habzó patakokban él. Nevét felfedezőjéről. Petényi János 
Salamonról kapta. Ikrája mérgező, akárcsak a rózsás márnáé. Hát- 
úszójában testvérfajával ellentétben nincs kemény úszósugár. 20-25 
cm hosszú hal. Védett faj. 


5. Ezüst kárász (Carassius auratus gibelio). A kinai aranyhal törzs- 
alakja, nálunk nem őshonos. A betelepítéséhez fűzött reményeket nem 
váltotta be. Meglepő a szaporodásmódja: a nőstény ikráit más 
pontyféle halak , teje" serkenti barázdálódásra. A szakirodalom adatai 
szerint a hímek kétéves korukban átalakulnak nőstényekké. Hossza 
30-40 cm, súlya 0,50 kg. 

IX. tábla 


1. Kárász (Carassius carassius). A pontyhoz hasonlít - hossza 20- 
30cm (50cm),súlya0,3-0,5 kg(4-5 kg)-, de bajuszszálai nincsenek. 
Egészen tányérszerű, magas hátú formái kiérdemlik az irodalomban 
gyakran használt széleskárász nevet. Mocsarakban, lápokban is megél, 
olyan helyeken, ahol már csak a réti csík a társhala. A ponty-tyal 
kereszteződhet (pontykárász). Varsával halásszák. 


2. Ponty (Cyprinus carpio). Legfontosabb gazdasági halunk. Tó- 
gazdaságaink csaknem kizárólag pontyot tenyésztenek. Kultúr-formái 
a pikkely nélküli bőrponty és a csak néhány pikkelyt viselő 
lükörponiy. Szereti a vízinövényekkel sűrün benőtt sekély tavakat. 
Legkisebb kifogható mérete: 30 cm. Horgászati tilalmi ideje a 
Balatonon: IV. 1—VI. 15. Az. ország valamennyi többi vizén V. 2-VI. 
20. A legnagyobb magyar horgászzsákmány: 22,60 kg. Külföldi 
adatok Im hosszú és 30 kg súlyú pontyról is megemlékeznek. 


3. Kövicsik (Nemachiius barbatulus). Gyors folyású hegyi patakok 
kavicsos fenekű folyók lakója. Éjjel jár táplálék után, nappal kövek 
alatt rejtőzködik. Apró termete miatt - 10-13 cm- nincs gazdasági 
jelentősége, de régebben cseh területen, kisebb tavakban étkezési célra 
tenyésztették.  Április-május hónapban, ívási időben a hím 
pasztellszínekben pompázó, márványos mintázatú nász-ruhát ölt. 
Védett faj. 


4. Vágó csík (Cobitis taenia). Ezt a halat ne próbáljuk kézzel meg- 
fogni, mert szem alatti tüskéje könnyen megsértheti kezünket! 
Oxigéndúsabb vizet kíván, mint a réti csík. Homokos, valamint 
iszapos fenekű folyó- és állóvizekben él. Különös szokása, hogy 
táplálék után kutatva szájába veszi a homokot, és azt kopoltyú-ivei 
között dobálja ki. Régebben gyakran gondozták akváriumban. 9-11 cm 
hosszú hal. Védett faj. 

X. tábla 


1. Balkáni csík (Cobitis aurata balcanica). A Balkán-félsziget 8-11 cm 
hosszú, bennszülött hala, de elterjedési területébe hazánk is 
beletartozik. A vágó csík közeli rokona, ahhoz nagyon hasonlít. 
Különbség, hogy az oldalán nagy téglalap alakú foltok vannak. A 
folyók sodrában él, rendkívül magas az oxigénigénye. Ha hirtelen 
hőmérséklet-változás éri, elveszti az egyensúlyát, a hátára fordul, és 
rövidesen elpusztul. Védett faj. 


2. Réti csík (Misgurnus fossilis). Ez a kígyó formájú, 20-25 cm 
hosszú hal , béllélegzést" is folytat. A vízfelszínről nyelt levegőt - 
miután annak oxigéntartalmát a végbél hajszálerei felszívták -a 
végbélnyílásán át engedi ki. Ez a jelenség különösen vihar előtti 
légnyomáscsökkenéskor figyelhető meg. (Üvegedényben tartva idő- 
jósnak is használták.) A nedves fűbe kitéve percenként 1 méter 
sebességgel halad. Jellegzetes mocsári hal. Régebben hazánkban külön 
foglalkozási ág volt a csikaszát. A mocsarak és lápok lecsapolásával a 
réti csík gazdasági jelentősége megszűnt. Védett faj. 


3. Tüskés pikó (Gasterosteus aculeatus). Meglepő ivadékgondozá- 
sáról nevezetes: a hím növények ágaiból fészket készít. Ide rakja be a 
nőstény az ikráit, majd a hím átveszi gondozásukat. Az ivadékot is 
megvédelmezi támadóival szemben. Egyetlen ismert magyarországi 
példánya a Dunából került elő 1956-ban. 4-6 cm (10 cm) hosszú hal. 


4. Magyar bucó (Aspro zingel). A Duna vízrendszerének halkülön- 
legessége, alakja miatt , orsósügér"-nek is mondják. A folyók sodrában 
vagy a mellékfolyók torkolata közelében kialakult homokzátonyok 
sekély vizében található. Tömegesen sehol sem él, így piacra is csak 
ritkán került. Hossza 30-40 cm, súlya 1 kg. Védett faj. 


24 


XI. tábla 


1. Német bucó (Aspro stréber). Hasonlít a magyar bucóhoz, de 
faroknyele sokkal vékonyabb. A Dunában és mellékfolyóiban fordul 
elő. Az erős áramlású mély vizeket kedveli, és talán éppen ezért 
rendkívül ritkán találkozunk vele. A Fővárosi Állatkertben volt egy 
példánya, amit a Lánchíd pesti hídfőjénél horoggal fogtak, majd az 
akváriumban kézhez szokott. 15-20 cm hosszú. 1974 óta védett faj. 


2. Botos kölönte (Cottus gobio). Nevét onnan kapta, hogy a hegy- 
vidék lakossága botra erősített villával szigonyozta. Jellemző rá 
békaszerűen lapos feje, és alacsony hártyával összekötött kettős 
hátúszója. Hossza 10-12 cm. íváskor a hím gödröt ás, ebbe rakja párja 
az ikrákat, majd a fészket a hím őrzi, sokszor nálánál nagyobb 
halakkal szemben is védelmezve. Pisztrángos vizekben ikra-falásával 
sok kárt okoz. Alacsony vízállás idején helyenként a Duna-parti kövek 
alatt is fellelhető. 


3. Harcsa (Silurus glanis). Legnagyobb ragadozó halunk. Alámosott 
mederrészekben vízbe dőlt fák, tuskók alatt szokott tartózkodni. A 
Duna-Tisza-csatornából fehér testű, piros szemű albínóját is ismerjük. 
Legkisebb kifogható mérete: 40 cm. Tilalmi ideje: V. 2-VI. 30. A 
legnagyobb magyar horgászzsákmány 71,50 kg. Gönyű határában egy 
búvárhalász egy sziklaodúból 1 tonnányi harcsát hordott ki, köztük 
60-80 kg-os példányokat is. Tógazdaságban sikerrel tenyésztik, és 
egyben megmaradt nyílt vizű halászatunk legfontosabb halának. 
Külföldi adatok 2-2,5 m hosszú, 150-200 kg súlyú példányról is 
beszámolnak. 

XII. tábla 


1. Törpeharcsa (Amiurus nebulosus). 1902-ben került hazánkba ez a 
Mississippi vízrendszeréből származó, 20-30 cm hosszú és 0,3 kg (0,5 
kg) súlyú hal. A telepítéséhez fűzött remények azért nem váltak be, 
mert a hazájában megszokott tápláléka hiányában nálunk satnyán 
fejlődik. Nyolc bajuszszála van. Mivel nálunk nincs természetes 
ellensége, nagy tömegben elszaporodhat. Ikra- és iva-dékrabló. 
Különösen ivadékai, a kis ,fekete krampuszok"  mutatósak. 
Medencéjében búvóhelyet igényel. 


2. Angolna (Anguilla anguilla). A mély tenger szülötte, de édesvízben 
éli le életét. Amikor a fajfenntartás ösztöne hajtja, visszavándorol 
szülőhazájába. Soha többet nem jön a felszínre. Csak utódai jelennek 
meg mint gyufaszálnyi ,üvegangolnák" a folyók torkolatánál. 
Legkisebb kifogható mérete: 50 cm. Minthogy vizeinkben nem 
szaporodik, minden egyes példány tengeri származású. Nagy ritkán 
feltéved folyóinkba, de a legtöbb angolnánk a közelmúltban történt 
betelepítésnek köszönheti hazai előfordulását. Hossza 1-1,5 m, súlya 
2,6 kg. 


3. Menyhal (Lota lota). Az egyetlen édesvízi tőkehalféle, hossza 60- 
80 cm, súlya 5-8 kg. Az álla közepéről egy hosszabb bajuszszál lóg le, 
ami a családra jellemző. Ragadozó hal. Ivadéka egyébként a fiatal 
lesőharcsára emlékeztet. Rejtőzködő életmódja miatt ritkán kerül elő. 
Télen ívik a jéghideg vízben. Húsa fehér, szálkátlan, kellemes ízű. Sok 
fáradsággal akváriumba is beszoktatható. A szerző egyik 12 cm-es 
példánya kézből evett. 

XIII. tábla 


1. Pisztrángsügér (Micropterus  salmoides). Észak-Amerikából 
származik, és a századforduló után került hazánkba. Fekete sügér- 
nek is mondják. Ragadozó hal. Ivadékát mindkét szülő féltéke 
nyen őrzi. Kiváló sporthal, húsa ízletes, de ritkasága miatt nincs 
gazdasági jelentősége. Kisebb példányai jól szellőztetett akvárium 
ban tarthatók. Hossza 0,5 m, súlya 3-4 kg. 


2. Naphal (Lepomis gibbosus). Észak-Amerikában, a Mississippiben 
és a Nagy-tavak környékén honos ez a 15-20 cm hosszú hal. Nevét a 
kopoltyúfedőn elhelyezkedő, a felkelő napra emlékeztető vörös foltról 
kapta. Már a múlt század nyolcvanas éveiben betelepítették Európába. 
Hazánkban takarmányhalként tógazdaságokban honosították meg. 
1909-ben a sárdi tógazdaságból jutott a Balatonba, és innen a Sión át a 
Dunába, majd az egész országban elterjedt. Ikráit a vízfenéken 
készített fészekben őrzi. Ikrarablása és ivadékpusztítása következtében 
rendkívül kártékony. Csodálatos színei miatt viszont közkedvelt 
hidegvízű akváriumi hal. 


3. Sügér (Perca fluviatilis). Tetszetős külsejű ragadozó halunk. A 
gyors folyású hegyi patakok kivételével szinte minden vizünkben 
megtalálható. Minthogy falánk, ikrarabló, valamint ivadékpusztító, 
tógazdaságokban irtják. Kicsiny termete miatt piacra ritkán kerül. 
Hossza 25-30 cm (50 cm), súlya 0,5 kg (1-1,5 kg). 

XIV. tábla 


1. Kősüllő (Lucioperca volgensis). Zömökebb termetű és meredekebb 
homlokélű, mint a fogas süllő. Leginkább folyóvizekben él, de 
tavakban is előfordul. Oxigénigénye kisebb, mint a fogassüllőé, így 
érthető, hogy az iszapos vizet is jobban elviseli. A Káspi-tó és a 
Fekete-tenger környékének édesvizeiben őshonos, és csak a XIX. 
században kezdett nálunk feltűnni. A piacon kevésbé keresik, mint 
hírneves rokonát, a fogassüllőt. 30-50 cm hosszú, 1-2 kg súlyú hal. 


2. Fogassüllő (Lucioperca lucioperca). A Balaton híres hala, de más 
álló- vagy folyóvizekben is megtalálható. — Alsóörsön nagy 
mennyiségben keltetik (vízen kívüli ikrakeltetés), majd az ivadékot a 
Balatonba telepítik. Legkisebb kifogható mérete: 30 cm. Tilalmi ideje 
a Balatonon: 111. 1-V. 20. Az ország minden más vizén: III. 20.-IV. 
30. A legnagyobb magyar horgászzsákmány 11,50 kg volt. 
Legnagyobb hosszúsága 1-1,5 m lehet. 


3. Vágó durbincs (Acerina cernua). Minden vizünkben megél a hegyi 
patakok és a gyors hegyvidéki folyók kivételével. Népi neve , paptetű" 
- bőrében ugyanis szívóférgek lárvái tanyáznak, és azt feketén 
pettyegetette teszik. Falánk természete miatt könnyen harap a 
fenékhorogra. A kiszáradófélben levő Duna-parti tócsák iszapos 
vizében is gyakran nagy tömegben gyűjthető. A német akvaristák 
egyik legkeresettebb és , Kaulbarsch" néven sokat emlegetett 
hidegvízi hala. 10-15 cm hosszú. 

XV. tábla 


1. Selymes durbincs (Acerina schraetzer). A vágó durbincsnál nyúl- 

tabb testű ragadozó hal, 20-25 cm hosszú. Kizárólag a Duna vízrendszerében honos, 
testvérfajánál ritkább. Minthogy azelevenebb folyású vizet kedveli, kiöntésekben, 
tócsákban aligha található. Ez is ikra- és halivadék-pusztító, gazdaságilag értéktelen. 
Gyakoribb kapásából a horgászok a folyó közelgő áradására következtetnek. Védett 
halfaj. 


2. Tarka géb (Proterhorinus marmoratus). A  Fekete-tengerből származik, de 
édesvizeinkben már meghonosodott. Összenőtt hasúszóival megtapad a sziklákon, és így 
a hullámok nem sodorhatják el. Azért tűnik ritkának, mert nehezen fogható a 
közhasználatú halászeszközökkel. Akváriumában legyen a vízfelszínen úszónövény, 
amire felfeküdhet, ugyanis nincs úszóhólyagja, és így pipálni sem tud; 

ha tehát kevés a vízben az oxigén, könnyen megfullad. Hossza 5-8 cm 

(9-11 cm). Védett faj. 


3. Folyami géb (Neogobius fluviatilis). Ez a Fekete-tengerből felvándorolt, 10-11 cm hosszú 
hal a Balatonból került elő 1970-ben. Itteni előfordulásáról Bíró Péter tájékoztatta a 
szakembereket. A folyami géb hasonlít a vizeinkben rendkívül ritka, és először Ópalánkán a 
Dunából fogott Kessler-gébhez. Második hátúszójának úszósugarai azonban hátrafelé nem 
maradnak azonos hosszúságúak, hanem fokozatosan rövidülnek. Ha a Balatonban elsza- 


porodik, mint süllőtáplálék jelentőssé válhat. 

XVI. tábla 


1. Amur (Ctenopharyngodon idella). Kínából telepítették hazánk 
ba. Mint növényevő hal, száras növényekkel, főleg hínárfélékkel 
táplálkozik, így eddig ki nem aknázott táplálékforrást hasznosít. 
Kína édesvízi halászatának a felét ez a hal biztosítja. Legkisebb 
kifogható mérete 35 cm. A horgon hevesen védekezik. Utóbbi idő 
ben kidolgozták mesterséges  megtermékenyítésének módszerét, 
ami hazai tógazdasági nevelésének feltétele volt. I m hosszú, 30 kg 
súlyú hal. 

Képünk egy közel rokon amurfajt, a véletlenül hazánkba behurcolt 
fekete amurt, más néven amuri koncért (Mylopharyngodon piceus) 
ábrázolja. 


2. Fehér busa (Ezüst kínai ponty) (Hypophthalmichthys molitrix). 
Az amurral együtt Kínából telepítették hazánkba. Ez is növényevő 
hal. Külsőre egyetlen hazai halunkhoz nem hasonlít, mert szemei 
rendkívül alacsony fekvésűek. Innen kapta nevét: busa, vagyis 
erős, széles homlokú állat. Ivadéka a fiatal amurokhoz hasonlóan 
először planktonrákokat, kerekesférgeket fogyaszt, csak később 
tér át fokozatosan a lebegő növényi táplálékra. 23-24 "C-os folyó 
vízben ívik. Az ikrája a vízben lebeg. 1 m hosszú, 15 kg (20 kg) 
súlyú hal. 


3. Pettyes busa (Pettyes kínai ponty) (Hypophthalmichthys nobilis). 
Szemei még a fehér busáénál is alacsonyabban fekszenek. A Kelet- 
Ázsiából importált növényevő halak közül az ivadékkor utáni első 
két-három évben ez fejlődik a leggyorsabban. Meleg folyóvízben 
ívik (25 90). Ikrái lebegnek. A fehér busával mesterséges úton ke 
resztezhető, mint ahogy ezt a Szovjetunióban létrehozott hibridek 
bizonyítják. 10-12 kg (35-40 kg) súlyú hal. 

XVII. tábla 


XVIII. tábla 
AKVÁRIUMI DÍSZHALAK 
1. Fekete tetra (Gymnocorymbus ternetzi). Ez a grafitfekete, 5-6 cm hosszú hal 
ünnepélyes komorságával hat. A Rio Paraguay felső folyásában terjedt el. 


2. Lángvörös pontylazac (Hyphessobrycon flammeus). A Rio de Janeiro környékéről 
származó, 3-4 cm-es, tűzpiros halacskát azoknak szokták ajánlani, akik először kísérlik s 
meg az ikrázó díszhalak tenyésztését. Akár 4-5 literes akváriumban, 25-26 "C körüli hő- 
mérsékleten is tarthatjuk. 


3. Rózsahal (Hyphessobrycon ornatus). Hazája Holland Guaya-nától az Amazonas alsó 1 
folyásáig terjed. Sok akvarista tévesen , Rosaceus" néven ismeri. Ivari kétalakúsága feltűnő: a hím hátúszója nagy, 
bumeráng formájú, a nőstényé kisebb, kevésbé megnyúlt, szegélye 
porcelánfehér. 4,5—5 cm hosszú halacska. 


4. Ciklámenlazac (Hyphessobrycon callistus). , H. Serpae" néven került be az 
akvaristák medencéjébe. A Rio Paraguayból és a Matto Grossóból szállítják szerte a 
világba az importőrök. Hasonlít a rózsahalhoz, de oldalán könnycsepp alakú, ún. váll- 
foltot visel. 


5. Neonhal (Paracheriodon innesi). Rabaut francia orchideagyűjtő 
1936-ban — találta az — Amazonas perui tájain. Ékszercsillogása — min 
den diszhalkedvelőt lenyűgözött, de tenyésztése sokáig nem sike 

rült. Ma pontos , recept" szerint szaporítják. Hossza 3-3,5 cm. 

1. Vörös neonhal (Lamprocheirodon axelrodi). Az Amazonas egyik 
északi mellékfolyójából, a Rio Negróból kerülhetett Európába, 1956- 
ban. Névadó sajátsága: az élénkvörös hasrész, felette széles ragyogó 
zöld csík; 4-4,5 cm hosszú. 


2. Vörössávos pontylazac (Hemigrammus erythrozonus). A díszhalak 
rajongói , Glühlicht tetra" néven ismerik. Dél-Amerika trópusi övének 
északkeleti erdei vízfolyásaiban honos, hossza 4 cm. 


3. Díszöves pontylazac (Hyphessobrycon heterorhabdus). A mintegy 
3,5 cm hosszú halacska hazája az Amazonas alsó folyása. Más 
pontylazacokkal együtt társas akváriumban is jól tartható. Kedveli az 
alkonyati fényt. 


4. Áttetsző pontylazac (Pristella riddlei). Tarka hátúszója miatt 
, Vízistiglic"-nek is mondják. Georgetown botanikus kertjének víz- 
levezető árkaiban is úszkál ez a kecses, 3,5-4,5 cm hosszú kis üveghal. 
Egyébként nagy csapataival találkoznak a díszhalbegyűjtők Dél- 
Amerika északi tájain, folyó- és állóvizekben egyaránt. Meglepő 
sajátsága, hogy eddig ismeretlen okból a 12 hetes Pristcl-lák 
növekedése megáll, és csak féléves szünet után nőnek tovább. 


5. Rózsás törpeszájú hal (Nannostomus beckfordi aripirangensis). 
Az Amazonas Aripiranga szigetén honos ez a 4 cm hosszú hal. A 
hosszanti csíkozás még keskenyebbnek tünteti fel alakját. Apró szája 
is megkülönbözteti sok más pontylazactól. 

XIX. tábla 


1. Barlangi vaklazac (Anoptichthysjordani. Látószervének hiánya 
miatt egyik legkülönösebb akváriumi halunk. Mexikóban, San Luis 
Potosi barlangjaiban él. Bőrében nincs festékanyag. Úszása tapo- 
gatódzó siklásnak tűnik, de minden akadály elöl kitér. 6-8 cm hosszú. 


2. Citromlazac(Hyphessobryconpulchripinnis). Brazíliából  impor- 
tálták. Elterjedését az akvaristák medencéjében gátolja az, hogy 
szaporítása nem könnyű. 4 cm hosszú kis hal. 


3. Izzófényii hal (Hyphessobrycon gracilis). Azonos faj a vörössávos 
pontylazaccal. A két kép közötti különbség abból is adódik, hogy az 
akvaristák kedvenc , glühlicht tetrá"-ja, mint annyi más halfaj, lelőhely 
szerint variál. 


4. Kecses pontylazac (Hemigrammus pulcher). Karbunkulus lazac- 
nak is mondják, és valóban, csillogó foltjával olyan, mintha drágakő 
ékesítené. Az Amazonas perui tájairól származik, hossza 5 cm. 


5. Parázsszemű pontylazac (Hemigrammus ocellifer). Guayanatól az 
Amazonas vidékéig terjedt el. Az őserdei halak gyakran fényjelekkel 
közlik egymással jelenlétüket. Ilyen jelzésre alkalmas fényvisszaverő 
felületet visel a parázsszemű pontylazac is a faroktövén és szemének 
szivárványhártyáján. Mintegy 4 cm hosszú. 


6. Tüskésszemü leopárdcsik (Acanthopthalmus semicinctus). Ezt a 
fekete alapon sárga övekkel díszített, 10 cm hosszú indiai csíkot az 
akvaristák , kuhli"-nak becézik. Teljesen beáshatja magát a homokba, 
és így az akváriumban is napokra eltűnhet a szemünk elől. 

XX. tábla 


1. Darázshalacska (Brachygobius nunus). Összenőtt hasúszóival 
kövekre vagy az akvárium üvegfalára tapad. Tipikus brackvízi (félsós 
vízi), 4 cm hosszú hal. 


2. Pontozott páncélosharcsa (Corydoras paleatus). Csaknem egész 
Dél-Amerikában honos ez a 7,5 cm-es hal, délen egészen a La Plata 
vidékéig. Groteszk látvány, amikor a páncélosharcsák tankok módjára 
közlekednek az akvárium sziklás altalaján. Rendkívül szívós, hosszú 
életű, Magyarországon is tartottak már néhány példányt 25 évig 
akváriumban. ! 


3. Rózsás díszmárna (Barbus conchonius). Kezdő akvaristáknak is 
ajánlható, nem nagyon hőigényes, 5-8 cm (15 cm) hosszú, indiai 
díszhal. 


4. Feketesávos díszmárna (Barbus nigrofasciatus). Hazája Ceylon 
szigete. Különösen szépek a nászruhás hímek, ezek után kapta 
második nevét: bíborfejű díszmárna. 5-6 cm (8 cm) hosszú hal. 


5. Szuamátrai díszmárna (Barbus tetrazona). Külön medencében 
tartható. A lassúbb mozgású halakat ugyanis élénk úszásával nyug- 
talanítja, gyakran beleharap más halak úszóiba. 5 cm hosszú. 


6. Szivárványos díszmárna (Barbus oligolepis). A Nagy-Szunda- 
szigeteken a szumátrai díszmárnával él együtt ez az 5 cm hosszú hal, 
áramló vizek csendes öbleiben. A hímek kissé merev mozdulatokkal, 
fejjel lefelé fordulva körültáncolják egymást. 

XXI. tábla 


1. Leopárddánió (Brachydanio , Frankéi"). Valószínűnek látszik, 
hogy a zebradánió ugrásszerű megváltozása útján keletkezett (mu- 
táció). 5-6 cm hosszú. 


2. Malabári dánió (Danio malabaricus). Elő-Indiából, a Malabari- 
partról és Ceylon kristálytiszta vizeiből jutott el Európába. A te- 
kintélyes nagyságkülönbség ellenére - hossza 10 cm - kereszteződhet a 
zebradánióval. 


3. Zebradánió (Brachydanio rerio). Hazája: Elő-India. Minthogy 
csíkozott, fegyenchalacskának is szokták becézni. Csak csapatban érzi 
jól magát. 5-6 cm hosszú. 


4. Színjátszó dánió (Brachydanio albolineatus). Hátsó-India, Maiakká 
és Szumátra patakjaiban és folyóiban él ez az 5-6 cm-es hal. 


5. Ékfoltos razbora (Rasbora heteromorpha). Ékszernek is beillene ez 


a hátsó-indiai szigetekről és Thaiföld déli részéről származó parányi 
díszhal; 4,5 cm hosszú. 

XXII. tábla 


1. Kolibrihal (Tanichthys albonubes). Kanton közelében, a , Fehér 
Felhő Hegye" mögötti patakban fedezte fel egy Tan nevű kínai kisfiú. 
4 cm-es hal. 


2. Schubert díszmárnája (Barbus , Schuberti"). Ősei Ceylon hegyi 
erdeiben, növényekkel sűrün benőtt patakok öbleit választották 
tartózkodási helyül. Az aranyszínű tenyészalakot (brokát-márna) - 
hossza 6-6,5 cm - egy Schubert nevű amerikai akvarista adta a 
kereskedelemnek. 


3. Stendhal-hal (Labeo bicolor). Stendhal egyik legismertebb mű- 
véről, a Vörös és feketéről kapta a nevét. Hátsó-Indiából és Thaiföldről 
importálták. 10-15 cm hosszú. 


4. Kínai aranyhal (Carassius auratus auratus). Az ezüstkárászból 
tenyésztették ki a Távol-Keleten. 10-12 cm (40 cm) hosszú. Már az 
Ezeregyéjszaka ősrégi meséje is említi , A halász és a szellem" 
történetében. Az aranyhal volt az első díszhal. A kínaiak díszes 
porcelánedényekben, majd Európa népei üvegserlegekben vagy 
üveggömbökben tartották. 


5. Fátyolfarkú aranyhal (Carassius auratus auratus var. japonicus 
bicaudatus). Régebben egy szép példányért saját testsúlyának 
hússzorosát is kifizették színaranyból. 8-10 cm hosszú. Ma a , fá- 
tyolhalak" értékmegállapítása nemzetközileg elismert pontozással 
történik. 

XXIII. tábla 


1. Kubai patakhalacska (Rivulus cylindraceus). Kuba cukornád- 
ültetvényeinek egzotikus hangulatát hozza lakásunkba, déltengeri 
szigetek vízesésekkel tarkított csörgedező patakjaihoz vezet ez a 
közkedvelt halacska. 5-6 cm hosszú. 


2. Zanzibári tarkacsuka (Pachypanchax playfairf). Kelet-Afrika 
trópusi éghajlatú tájain terjedt el ez a 8-10 cm-es hal, mindenütt félsós 
vízben. Marakodó természete miatt kisebo halak közé ne engedjük. 


3. Vöröstorkú díszcsuka (Epiplatys chaperi sheljuzhkoi). Az Ele- 
fántcsont-part, valamint Libéria pocsolyáiban, árkaiban tenyészik, 6-7 
cm hosszú. Gyakran csuka módjára a víz színéhez közel leselkedik 
zsákmányára. 


4. Cifra fogasponty (Aphyosemion australe). , Cap Lopez"-nek is 
becézik, ,Gabon környéki lelőhelye (Nyugat-Afrika) után elnevezve. 
Nem való társas akváriumba. 6 cm hosszú. 


5. Szúnyogirtó fogasponty (Gambvusia affinis). A maláriaszúnyogok 
lárváit irtja. Eredeti hazája Texas. Magyarországon a Hévízi-tóban és 
Miskolctapolcán betelepített állományban, vadon él, más halakkal 
összeférhetetlen, ragadozó. Elevenszülő. A nőstény 6 cm, a hím 3,5 
cm hosszú. 


6. Szivárványos guppi (Lebistes reticulatus). Csaknem minden 
akvarista ezzel a kis elevenszülő fogasponttyal kezdi a díszhaltartást. 
Rendkívül szapora hal. Apró színes hímje 2,5 (4-5) cm. Szinte mindig 
udvarol a nagyobb - 5 cm (8 cm) - egyszínű nősténynek. Hazánkban 
állandó — hőmérsékletű forrásvizekben (Miskolctapolca, Eger) 
elvadultan él. 

XXIV. tábla 


1. Mexikói kardfarkú hal (Xiphophorus helleri). A faj érdekessége, 
hogy a nőstény hímmé alakulhat akkor is, ha már előzőleg utódokat 
szült. A hím nemcsak előre, hanem hátrafelé is úszik. Hímje kard 
nélkül 8 cm hosszú, nősténye 12 cm. 


2. Törpe fogaspontyocska (Heterandria formosa). A világ egyik 
legkisebb gerinces állata, elevenszülő. Dél-Karolina és Florida nap- 
sütötte tavaiban és tócsáiban él. Apró hímjei féltékenységből vias- 
kodnak egymással. Igénytelen, kis vízmedencével is megelégszik. A 
hím 2 cm, a nőstény 3-3,5 cm. 


3. Jukatáni fogasponty (Mollienisia sphenops). A törzsalak Mexi- 
kótól Venezueláig elterjedt, főleg a partvidéki vizekben. Az akvaristák 
leginkább hibridjeinek kisebb termetű, fekete színváltozatát tenyésztik 
, Black Molly"-néven. Hímje 4-8 cm, nősténye 6-12 cm hosszú. 
Elevenszülő. 


4. Vitorlás fogasponty (Mollienisia velifera). Mexikó Yucatán-fél- 
szigeti partvidékén, főleg félsós vízben él, de előfordul a tengerben is. 
A hím hátúszója szokatlanul magas. Nagyobb nősténye egy 
alkalommal száznál több utódot is szülhet. 12 cm hosszú. 


5. Széleshátú fogasponty (Platypoecilus maculatus). Mexikóban és 
Guatemalában honos. A farktövön jellegzetes sötét folt látható, a mi 
színváltozatain is feltűnő. Újszülött ivadéka, sok más elevenszülő 
hallal ellentétben, nagy szikzacskós és gyámoltalan. A mexikói 
kardfarkú hallal keresztezhető. A hím 3 cm, a nőstény 5 cm hosszú. 


6. Félcsőrös csuka (Dermogenis pusillus). Indonéziában és Maláj- 
földön a bennszülöttek cölöpházai körül úszkál a sekély vízben, főleg 
vízbe hulló rovarokat fogyaszt. Élő utódokat szül. Hímje 5 cm, 
nősténye 7 cm hosszú. 

XXV. tábla 


1. Törpe gurámi (Colisa lalia). Indiából importálták ezt a 6 cm 
hosszú labirinthalal. Buborékokból fújt habfészkébe a hím úszó- 
növényeket is beépít. Nász idején a hím különösen színpompás, a 
nőstény ezüstszürke. 


2. Ajakos gurámi (Colisa labiosa). Hátsó-India vízinövényekkel 
sűrün benőtt, erősen beárnyékolt tócsáiban, fonálszerű hasúszóival 
tapogatózva halad előre. Az ivarérett hímek szája felett feltűnő 
ajakduzzanat van. 10 cm hosszú hal, életmódja és szaporodása is a 
törpe gurámiéra emlékeztet. 


3. Kék gurámi (Trichogastertrichopterussumatranus). India sekély 
vizeiben honos ez a halványkék, ezüstcsillogású, 15 cm hosszú 
labirinthal. Ivás előtt, a család többi tagjához hasonlóan, a hím 
habfészket fúj. Ebbe rakja be a nőstény olajtartalmú apró ikráit. Az 
ikrákat és a kikelt ivadékot a hím őrzi. 


4. Gyöngygurámi (Trichogaster leéri). Egyik legkeresettebb dísz- 
halunk. Hátsó-India, Jáva, Szumátra és Borneó sekély, meleg, 
vízinövényekkel sűrűn benőtt tavaiból került a szobaakváriumokba. 
Ijedős, sérülésekre érzékeny, nagyon szép mintázatú, 10 cm hosszú 
hal. Nászjátéka felejthetetlen látvány. 


5. Csókos gurámi (Helostoma temminckii). Vastag, húsos ajkukat 
tapadókorong-szerűén  kifordítják, és azt egymáshoz támasztva 
, csókolóznak". Ezt fiatal halak és azonos nemű példányok is meg- 
teszik. A 12-15 cm (30 cm) hosszú halat Hátsó-India és Indonézia 
lakossága szívesen fogyasztja. 

XXVI. tábla 


1. Kínai paradicsomhal (Macropodus opercularis). Egy francia 
hadihajó fedélzetén érkezett Európába, még 1869-ben. Utána rövi- 
desen megkezdte diadalútját az akváriumokban. Mivel labirinthal, 
légköri levegőből is tud lélegzeni. Ragadozó, 8-10 cm hosszú. 
Kínában rizsföldek sekély vizeiben elvadultan él. 


2. Sziámi harcoshal (Betta splendens). A sziámiak, kihasználva a 
hímek verekedő természetét, halviadalokat rendeznek velük. Az ikrák 
nagyobb fajsúlyúak a víznél, de a hím szájába veszi, majd átköpi őket 
a habfészekbe. A nőstény 5-6 cm, a hím 8-10 cm hosszú. 


3. Ausztráliai szivárványhal (Melanotaenia macculochi). Észak- 
kelet-Ausztráliában, folyókban él, oxigénigénye nagy. Nevét a Szi- 
várvány minden színében pompázó külsejéről kapta. Fajtársai között, 
csapatban tartsuk. 7 cm hosszú. 


4. Indiai üvegsügér (Ambassis lala). Aki egy ilyen parányi halat - 3- 
3,5 cm (7 cm) - megpillant, hirtelen úgy érzi, hogy röntgenfelvételt lát. 
Átlátszóságuk abból adódik, hogy izmaik fénytörése hasonló a 
környező vízhez. Ivás előtt a hím szép, kimért mozdulatokkal úszkálja 
körül a nőstényt. Ivadékuk felnevelése sokáig nem sikerült, mert a 
tenyésztők nem tudták, hogy első táplálékát az evezőlábú rákok 
, nauplius" lárvái képezik. 

XXVII. tábla 


1. Egyiptomi szájköltő hal (Haplochromis maulticolor). A Nílus 
deltájától egés/en a közép-afrikai Nagy-tavakig előfordul ez a furcsa 
életmódú, apró, 7 cm-es hal. A nőstény lerakott ikráit torokzacskójába 
szedegeti fel, és ott is kelti ki. Csaknem két hétig egyetlen falatot sem 
fogyaszt, míg végre kiköpi az időközben kikelt apró halakat. Veszély 
esetén azok azonnal visszaúsznak élő bölcsőjükbe. 


2. Vöröstorkú sügér (Cichlasoma meeki). Imponáló megjelenésű egy 
, Méki" pár, amint népes családját kotlóstyúk módjára vezeti. A szülők 
pajzsszerűen előrefordított kopoltyúfedőikkel rontanak minden igazi 
vagy vélt ellenségre, miközben vörös torkuk fenyegetően izzik. 15 cm 
hosszú hal. 


3. Kubai bölcsőszájú hal (Cichlasoma tetracanthus). A kubai böl- 
csőszájú hal újabban kezd medencéinkben elterjedni. A hímet elég 
nehéz megkülönböztetni a nősténytől, mert mintázatuk hasonló. 20 cm 
hosszú. 


4. Nílusi bíbor tarkasügér (Hemichromis bimaculatus). Egész 
Afrikában elterjedt, és számos helyi változata létezik. Medencéjét 
mindenképpen saját igényeinek megfelelően rendezi át - kiássa a 
homokot -, és előbb-utóbb , holdbéli kráterek" jelzik működését. 12 
cm (20 cm) hosszú hal. 


5. Kék akara (széleshomlokú tarkasügér: Aeguidens latifrons). Bár 
nagy testű bölcsőszájú hal, nem túrja ki az akvárium növényeit. 
Kolumbiában és Panamában terjedt el. Szereti, ha akváriumának vizét 
részlegesen felfrissítik. 12-15 cm hosszú hal. 

XXVILI. tábla 


1. Vitorláshal (Pterophyllum scalare). Háromszög alakú lapos testével 
- hossza: 15 cm, magassága: 25 cm- az Amazonas szikláihoz simul. 
Ikráit vízinövények levelére rakja. ívás előtt a hím gondosan 
megtisztítja a levelet a szájával, s ezt akkor is megteszi, ha műanyag 
levélre ívatjuk az akváriumban. A bennszülöttek , őrült halnak" hívják, 
mert az idősebb példányok ijedősek, és ha megzavarják őket, fejjel a 
homoknak rohannak. 


2. Diszkoszhal (Symphysodon discus). Sok akvarista szíve vágya ez 
az egyelőre még nehezen elérhető, 15 cm-es trópusi csoda. Az 
Amazonas vízrendszerében terjedt el. Életmódját az teszi rendkívülivé, 
hogy a szülők kezdetben hámváladékukkal táplálják kicsinyeiket. A 
két szülő felváltva etet, és váltáskor ügycsen kimért mozdulatokkal 
adja át egymásnak a hámmezőkön , legelésző" apróságok népes 
csapatát. Tenyésztésében a magyar Zsilinszky Sándor kimagasló 
eredményeket ért el. 


3. Pillangó tarkasügér (Apistogramma ramirezi). Tarka és mozgé- 
kony, mint egy pillangó. Az Orinocóban és annak vízgyűjtő területén 
honos. Hímje 6 cm, nősténye 5 cm hosszú. 


4. Törpe tarkasügér (Apistogramma agassizi). A törpe bölcsőszájú 
halak egyik képviselője. Nem talajtúró, és megkíméli az akvárium 
növényzetét. Az Amazonas mellékfolyóiban él. Ivadékát csaknem 
kizárólag a nőstény gondozza, de a hímet azért nem zavarja el 
költőhelye közeléből. Hímje 6-8 cm, nősténye 4-6 cm hosszú. 

XXIX. tábla 


NÉVMUTATÓ 


(A római számok a színes táblákat, az arab számok a képeket ismertető 


szövegoldalakar jelölik. ) 


Amur XVII., 36 

Angolna XIII., 28 

Aranyhal, fátyolfarkú XXIII., 48 
- kínai XXIII., 48 

Ausztráliai szivárványhal 
XXVIIL., 56 


Barlangi vaklazac XX., 42 
Botos kölönte XII., 26 Bucó, 
magyar XI., 24 

- német XII., 26 Busa, 
fehér X VII., 36 

- pettyes XVII., 36 


Compó VI., 14 Csík, 
balkáni XI., 24 

- kövi X., 22 

- réti XI., 24 

- vágó X., 22 
Csuka III., 8 


Dánió, leopárd XXII., 46 

- malabári XXII., 46 

- színjátszó XXII., 46 - 

zebra XXII., 46 
Darázshalacska XXI., 44 
Diszkoszhal XXIX., 60 Díszmárna, 
feketesávos XXI., 44 

- rózsás XXI., 44 

- Schubert XXIII., 48 


62 


- szivárványos XXI., 44 

- szumátrai X.XI., 44 
Domoiykó, fejes V., 12 

- nyúl IV., 10 Dunai galóca 
II., 6 Dunai ingola I., 4 Durbincs, 
selymes XVI., 34 

- vágó XV., 32 


Egyiptomi szájköltő hal 

XXVIII., 58 Ékfoltos razbora 
XXVII., 46 Ezüstös bálin VII, 
16 


Félcsőrös csuka XXV., 52 
Fekete tetra XVIII., 38 
Fogasponty, cifra XXIV., 50 - 
jukatáni XXV., 52 

- széleshátú XXV., 52 

- szúnyogirtó XXIV., 50 

- törpe XXV., 52 

- vitorlás XXV., 52 
Fürge csellé III, 8 


Garda VII., 16 
Géb, folyami XVI., 34 

- tarka XVI., 34 Gurámi, 
ajakos XXVI., 54 

- csókos XXVI., 54 

- gyöngy XXVI. 54 


- kék XXVI., 54 
- törpe XXVI., 54 


Harcsa XII., 26 
- törpe XIII., 28 


Indiai üvegsügér XXVIIL, 56 
Izzófényű hal XX., 42 


Kárász X., 22 
ezüst IX., 20 Kecsege 

I., 4 Kék akara XXVIII., 58 
Keszeg, bagoly VIII., 18 

- dévér VIII, 18 

- ÉvaIX., 20 - 

jászv., 12 

- lapos IX., 20 
Kínai paradicsomhal XXVII., 56 
Kolibrihal XXIII., 48 Koncér, leány 
IV., 10 

- veresszárnyú IV., 10 
Kubai bölcsőszájú hal 

XXVIII., 58 Kubai patakhalacska 
XXIV., 50 Kurta baing IV., 10 Küllő, 
felpillantó VII., 16 

- fenékjáró VII., 16 


Lápi póc III, 8 
Lazac, ciklámen XVIII., 38 
- citrom XX., 42 


Márna, petényi IX., 20 
- rózsás IX., 20 
Menyhal XIII., 28 
Mexikói kardfarkú hal XXV., 52 


Naphal XIV., 30 
Neonhal XVIII, 38 
- vörös XIX., 40 


Pirosszemű kelé V., 12 
Pisztráng, sebes II., 6 
- szivárványos II., 6 
Pontozott páncélosharcsa 
XXI., 44 Ponty X., 22 
Pontylazac, áttetsző XIX., 40 
-  díszöves XIX., 40 
- kecses XX., 42 
- lángvörös XVIII., 38 
- parázsszemű XX., 42 
- vörössávos XIX., 40 


Ragadozó őn VI., 14 Rózsahal 
XVIII., 38 Rózsás törpeszájú hal 
XIX., 40 


Stendhal-hal XXIII., 48 
Sügér XIV., 30 

- pisztráng XIV., 30 

-  vöröstorkú XXVIII., 58 Süllő, 
fogas XV., 32 

- kő XV., 32 


Szélhajtó küsz VIII., 18 Sziámi 
harcoshal XXVII., 56 
Szivárványos guppi XXIV., 50 
Szivárványos ökle VIII., 18 


Tarkasügér, nílusi bíbor 
XXVIII, 58 
- pillangó XXIX., 60 


63 


- törpe XXIX., 60 Vitorláshal XXIX., 60 
Tüskés pikó XI., 24 Viza L., 4 
Tüskésszemű leopárdcsík XX.,42 Vöröstorkú díszcsuka XXIV., 50 


Vésettajkú paduc VI., 14 Zanzibári tarkacsuka XXIV., 50 


A kiadásért felel a Móra Ferenc Ifjúsági Könyvkiadó igazgatója 
Felelős szerkesztő: Karádi Ilona " Szaklektor: Dr. Berinkey László 
Műszaki vezető: Gonda Pál " Műszaki szerkesztő: Végh Judit 
Képszerkesztő: Árva Ilona 

54 800 példány, 2,8 (A/5) ív, MSZ 5601-59 

78.0005 - Kossuth Nyomda, Budapest 

Felelős vezető: Monori István vezérigazgató 

IF3219-e-7880 


18,50 Ft 


A Búvár Zsebkönyvek 
eddig megjelent kötetei 


Madarak (3. kiadás) 
Vadvirágok 1. (3. kiadás) 
Gombák (2. kiadás) 
Halak (3. kiadás) 

Lepkék (2. kiadás) 
Dísznövények (2. kiadás) 
Csigák, kagylók 

Fák, bokrok (2. kiadás) 
Legyek, hangyák, méhek, 
darazsak 

VadakK (2. kiadás) 
Ásványok 

Mohák, zuzmók, harasztok 
Bogarak (2. kiadás) 
Kövületek 

Kutyák (2. kiadás) 
Kígyók, békák 
Díszmadarak (2. kiadás) 
Kultúrnövények 1. (2. kiadás) 
Vadvirágok 2. (2. kiadás) 
Pókok, skorpiók 
Háziállatok 

Ösállatok 

Gyümölcsök 

Felhők 

Kultúrnövények 2. 
Állatkerti emlősök 


